Vasile Gârneț

Vasile Gârneț (n. 1958, Hănășenii Noi, județul Lăpușna, Republica Moldova) este un poet, publicist, romancier, traducător, eseist și scriitor din Republica Moldova, director al revistei tinerilor scriitori "Contrafort", care apare la Chișinău.

Biografie literară 

Vasile Gârneț a absolvit Facultatea de Ziaristică a Universității din Chișinău (1983). Este membru al Uniunii Scriitorilor din Republica Moldova și România și membru al PEN Club. A fost redactor de carte și redactor-șef la Editura Hyperion din Chișinău, iar din 1994 este director al revistei Contrafort, publicație a tinerilor scriitori din Republica Moldova. Desfășoară o bogată activitate publicistică în presa de la Chișinău și din România. A beneficiat de burse de studii și de creație în Germania (1995), SUA (1998), Cehia (2000, 2001) și a participat  la Literatur Express Europa 2000 – un periplu literar prin 14 țări europene, organizat de LiteraturWERKSTAD (Berlin) și Consiliul Europei. Este prezent cu versuri în mai multe antologii apărute în România și în străinătate. Poemele sale au fost traduse în SUA, Germania, Italia, Belgia, Belarus. 
Este prezent cu versuri în mai multe antologii publicate în România și în străinătate. Premiul revistei "Viața Românească" (2010). Poemele sale au investitura și dozajul poeziei veritabile și sunt o probă de artă verbală autoreferențială. Este prezent cu versuri în prestigioase antologii: Une antologie de la poesie Moldave (Paris, 1996), O mie și una de poezii românești (Buc., 1997), Born in Utopia: An Anthology of Modern and Contemporary Romanian Poetry (New Jersey, 2005) ș.a. Poeme de Gârneț Vasile sunt traduse în franceză, engleză, italiană, germană, rusă, cehă ș.a.

Referințe critice 
Poetul face figură de bucureștean întru totul - de la lexic și gramatică, la mentalitate și tehnică a discursului liric, de parcă ar fi trecut, succesiv, pe la Cenaclul de Luni și pe la Cenaclul Universității, conturându-și personalitatea în zona de interferență a nouăzeciștilor cu optezeciștii.  (Laurențiu Ulici)

Volume publicate 

 Martorul (roman, editia I, 1988, editia II, Editura Literatura artistică, Chișinău, 1990 )
 Peisaje bolnave (poezii, Editura Literatura artistică, Chișinău, 1990)
 Personaj in gradina uitată ((poezii, Editura Hyperion, Chișinău, 1992 – Premiul Uniunii Scriitorilor din România); 
 Cîmpia Borges (poezii, Editura Vinea, București, 2002 - Premiul Uniunii Scriitorilor din Republica Moldova); 
 Intelectualul ca diversiune (publicistică, Fragmente tragicomice de inadecvare la realitate (eseu, publicistică, Editura Polirom, Iași, 2005 - Premiul Uniunii Scriitorilor din Republica Moldova); 
 Europa de la fereastra vagonului (jurnal, în colaborare cu Vitalie Ciobanu, Editura Cartea Românească, București, 2007)

Note

Legături externe 
 Blogul autorului

Interviuri
 „Fluxul informational nu vine, in Basarabia, numai din Romania“. Interviu cu Vasile GARNET, Svetlana Cârstean, Observator cultural - numărul 92, noiembrie 2001

Nașteri în 1958
Absolvenți ai Universității din Chișinău
Decorați cu Ordinul de Onoare al Republicii Moldova
Jurnaliști români
Membri ai Uniunii Scriitorilor din Republica Moldova
Membri ai Uniunii Scriitorilor din România
Poeți români contemporani
Postmodernism în arealul limbii române
Publiciști români
Români basarabeni